钦定古今图书集成/明伦汇编/闺媛典/第179卷 > 朱泰妻吴氏
## 钦定古今图书集成/明伦汇编/闺媛典/第179卷 > 朱泰妻吴氏

按《绍兴府志》：“吴氏，会稽人。适诸生朱泰。性至孝，其姑
唐病痿而性颇暴，时加垂挞，氏跪受已，辄取进饮食，
驩如也。自食粗粝，布褐常不完，而姑之膳药必精好。
既而泰死无后，或劝他适，辄号踊欲绝，奉其姑益谨。
卒与姑相继殁。陶文僖重其节，为白于官，损赀创祠
祀之。隆庆三年旌表。”